section_heading: Obilježja
paragraph_text: Prednosti C2C poslovanja očituju se u tome što je tržište veliko, ponuda proizvoda konstantno se mijenja i nema posrednika u poslovanju. Nedostatak ove vrste poslovanja je u kontroli kvalitete ponuđenih proizvoda, kao i u nepostojećoj garanciji plaćanja. Zbog relativno niskih cijena C2C poslovanje najpopularnije je među mlađom dobnom skupinom populacije, koja još nema dovoljno veliku kupovnu moć.